gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6639, del 27-10-2011 (2011/10168)

Notificació del tràmit d'audiència. Expedients de responsabilitat patrimonial números RP582/06 i RP154/07.
----------------------------------------------------------------------------------------------------------

### Dades del document

Número de DOGV
:   6639

Data del DOGV
:   27-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10378


Organisme emissor
:   Conselleria de Sanitat

Tipus de document
:   Anunci

Notificació del tràmit d'audiència. Expedients de responsabilitat patrimonial números RP582/06 i RP154/07. [2011/10405]  
Tot i que s'ha intentat, no s'ha pogut notificar el tràmit d'audiència en els expedients de responsabilitat patrimonial iniciats a instància de les persones interessades que s'indiquen més avall, en les adreces que hi ha en l'expedient. D'acord amb el que establixen els articles 59.5 i 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica en el Diari Oficial de la Comunitat Valenciana.  
  
Instruïts els procediments i abans de redactar les propostes de resolució, es posen de manifest a les persones interessades els expedients, per un termini de 10 dies, comptador des de l'endemà d'esta publicació, a fi que puguen fer les al·legacions i presentar els documents i les justificacions que consideren pertinents. Per a això, els expedients estan disponibles en les dependències del Servici de Responsabilitat Patrimonial de la Conselleria de Sanitat, al carrer Misser Mascó, número 31, de València, de dilluns a divendres, excepte festius, entre les 09.00 i les 14.00 hores.  
- Expedient RP582/06, iniciat per María Dolores Abad Borrel. Adreça: c/ Universo 14, baix, Elda (Alacant).  
- Expedient RP154/07, iniciat per José Macario Borrella Arnaiz. Adreça: c/ Guillem de Castro, número 21-24, València.  
  
València, 10 d'octubre de 2011.- El subsecretari de la Conselleria de Sanitat: Alexandre Català Bas.
Diari Oficial de la Generalitat Valenciana


Sumari del DOGV 6559, del 06-07-2011 (2011/7637)

Informació pública del Pla de Reforma Interior de la Unitat d'Execució 25-Caramello, projecte d'urbanització, projecte de reparcel·lació, i imposició de quotes d'urbanització.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6559

Data del DOGV
:   06-07-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/7637


Data del document
:   29-06-2011

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * pla d'urbanisme
    * administració local

Informació pública del Pla de Reforma Interior de la Unitat d'Execució 25-Caramello, projecte d'urbanització, projecte de reparcel·lació, i imposició de quotes d'urbanització. [2011/7637]  
Per acords de la Junta de Govern Local de 20 de maig de 2011, se sotmeten a informació pública a efectes d'al·legacions per termini d'un mes comptador des de la publicació d'aquest anunci en el Diari Oficial de la Comunitat Valenciana, el Pla de Reforma Interior de la Unitat d'Execució 25-Caramello, el projecte d'urbanització d'aquesta unitat, el projecte de reparcel·lació, així com la imposició de quotes d'urbanització per a finançar la redacció de l'esmentat Pla. Durant aquest termini podran ser consultats en el Departament d'Urbanisme.  
  
Llíria, 30 de juny de 2011.- La regidora delegada d'Urbanisme: Remedios Mazzolari Tortajada.
Diari Oficial de la Generalitat Valenciana


Sumari del DOGV 6608, del 14-09-2011 (2011/9364)

RESOLUCIÓ de 7 de setembre de 2011, de la Conselleria d'Hisenda i Administració Pública, per la qual es fa pública la situació de la Tresoreria de la Generalitat el 31 de juliol de 2011.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6608

Data del DOGV
:   14-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9364


Data del document
:   07-09-2011

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 7 de setembre de 2011, de la Conselleria d'Hisenda i Administració Pública, per la qual es fa pública la situació de la Tresoreria de la Generalitat el 31 de juliol de 2011. [2011/9364]
Vist l'estat-resum de la situació de la Tresoreria de la Generalitat, el 31 de juliol de 2011, en el qual es recullen els moviments per operacions pressupostàries i extrapressupostàries, i d'acord amb el que disposa l'article 72.2 del Text Refós de la Llei d'Hisenda Pública de la Generalitat, s'escau la publicació en el Diari Oficial de la Comunitat Valenciana, com a annex de la present resolució.
València, 7 de setembre de 2011.- El conseller d'Hisenda i Administració Pública: José Manuel Vela Bargues
Diari Oficial de la Generalitat Valenciana


Sumari del DOGV 6492, del 31-03-2011 (2011/3752)

Informació pública de la sol·licitud de permís d'investigació El Rincón, a Siete Aguas, Chiva i Buñol.
------------------------------------------------------------------------------------------------------

### Dades del document

Número de DOGV
:   6492

Data del DOGV
:   31-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3752


Organisme emissor
:   Conselleria d'Indústria, Comerç i Innovació

Tipus de document
:   Anunci

Informació pública de la sol·licitud de permís d'investigació El Rincón, a Siete Aguas, Chiva i Buñol. [2011/3752]  
El Servei Territorial d'Indústria i Innovació de València fa saber que ha sigut sol·licitat el següent permís d'investigació, amb indicació de número, nom, mineral, quadrícules i terme municipal:  
  
3046 - El Rincón - Secció C) carbonat càlcic - 54 - Siete Aguas, Chiva i Buñol (València).  
  
De conformitat amb el que s'ha establit en l'article 70 del Reglament General per al Règim de la Mineria, de 25 d'agost de 1978 (BOE núm. 295 d'11.12.1978), i en l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285 de 27.11.1992), qualsevol persona física o jurídica podrà examinar el procediment i formular-hi les al·legacions per escrit, en doble exemplar, davant el Servei Territorial d'Indústria i Innovació, c/ Gregorio Gea, 27 de València, en horari d'atenció al públic, en el termini de trenta dies a partir de la publicació d'este anunci.  
  
València, 20 de gener de 2011.- El cap del Servei Territorial: Alejandro Marín Arcas.
Diari Oficial de la Generalitat Valenciana


Sumari del DOGV 6508, del 27-04-2011 (2011/4075)

Notificació de la resolució dictada en el procediment de constitució de l'acolliment número 1471/2009.
------------------------------------------------------------------------------------------------------

### Dades del document

Número de DOGV
:   6508

Data del DOGV
:   27-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4075


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la resolució dictada en el procediment de constitució de l'acolliment número 1471/2009. [2011/4075]  
Constitució de l'acolliment 001471/2009  
Part demandant: Generalitat Valenciana.  
En el judici a què es fa referència s'ha dictat la resolució que té la part dispositiva com segueix:  
«Dispose: es constitueix l'acolliment familiar preadoptiu de la menor ... amb la família acollidora proposada per l'entitat pública, durant el termini màxim d'un any, amb l'obligació de vetlar per aquesta, tenir-la en companyia seua, alimentar-la, educar-la i procurar-li una educació integral, sota la vigilància del Ministeri Fiscal i de l'ens públic.  
Notifiqueu aquesta sentència a les parts interessades i que hi han comparegut així com al Ministeri Fiscal, tot això sense fer especial imposició de les costes de l'expedient, i notifiqueu-la al pare biològic mitjançant edictes que s' inseriran al tauler d'anuncis d'aquest Jutjat i en el Diari Oficial de la Comunitat Valenciana.  
Contra aquesta resolució es pot interposar un recurs d'apel·lació a un sol efecte dins del termini de cinc dies des que es notifique davant d'aquest Jutjat, perquè el resolga l'Audiència Provincial de València, amb la consignació prèvia de la quantitat de 50 euros en el compte d'aquest Jutjat en Banasto.  
Ho mane i firme Sonsoles Mata Llorca, magistrada jutgessa del Jutjat de Primera Instància número 8; en done fe».  
Atés que es desconeix el domicili o la residència actuals de Vicente Pedro Bo, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.  
  
València, 24 de març de 2011.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 6630, del 14-10-2011 (2011/10555)

Formalització de contracte número SE/22/11. Servei d'impartició dels cursos de català, i de catalá i espanyol com llengües estrangeres curs 2011-12 de la Universitat Jaume I de Castelló.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6630

Data del DOGV
:   14-10-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/10196


Data del document
:   28-09-2011

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització de contracte número SE/22/11. Servei d'impartició dels cursos de català, i de catalá i espanyol com llengües estrangeres curs 2011-12 de la Universitat Jaume I de Castelló. [2011/10280]  
1. Entitat adjudicadora  
a) Organisme: Universitat Jaume I.  
b) Dependència que tramita l'expedient: Servei de Contractació i Assumptes Generals.  
c) Número d'expedient: SE/22/11.  
d) Adreça d'Internet del perfil del contractant: .   
2. Objecte del contracte   
a) Tipus: serveis  
b) Descripció: impartició dels cursos de català, i de català i espanyol com llengües estrangeres curs 2011-12.   
c) Divisió per lots i nombre de lots/nombre d'unitats:  
Lot únic.  
d) CPV: 80580000-3.  
e) Mitjà de publicació de l'anunci de licitació: electrònic.  
f) Data de publicació de l'anunci de licitació. DOCV 08.07.2011.  
  
3. Tramitació i procediment   
a) Tramitació: ordinària.  
b) Procediment: obert.  
4. Valor estimat del contracte: 192.500 euros.  
5. Pressupost base de licitació  
Lot únic) Import net: 100.328,00 euros (IVA exempt).  
6. Formalització del contracte  
a) Data d'adjudicació: 10 d'agost de 2011.  
b) Data de formalització del contracte: 13 de setembre de 2011.  
b) Contractista: Jorsomar Cultural, SC.  
d) Import o cànon d'adjudicació:  
Lot únic: import net: 85.995,00 euros (IVA exempt).  
e) Avantatges de l'oferta adjudicatària.  
7. Altres informacions. Ser l'única empresa i complir els requisits establerts en els plecs.  
  
Castelló de la Plana, 28 de setembre de 2011.- El rector, p. d. f. (R de 14.06.2010), el gerent: Antonio Montañana Riera.
Diari Oficial de la Generalitat Valenciana


Sumari del DOGV 6548, del 21-06-2011 (2011/7107)

RESOLUCIÓ de 7 de juny de 2011, de la consellera d'Agricultura, Pesca i Alimentació, per la qual es proveïx la vacant anunciada per la Convocatòria 36/2011, de 25 de març.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/7107


Data del document
:   07-06-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 7 de juny de 2011, de la consellera d'Agricultura, Pesca i Alimentació, per la qual es proveïx la vacant anunciada per la Convocatòria 36/2011, de 25 de març. [2011/7107]  
Vista la proposta formulada per la comissió de valoració corresponent a la Convocatòria 36/2011, de 25 de març (DOCV núm. 6492, de 31 de març de 2011), per a la provisió pel procediment de lliure designació dels lloc de treball número 25326, cap del Servici de Programació Financera de Fons Comunitaris, de l'Agència Valenciana de Foment i Garantia Agrària.  
De conformitat amb les disposicions de l'article 102 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, resolc:  
  
Primer  
Nomenar Juan Carlos Romero Ibáñez, funcionari de carrera del grup A, amb NRP 44454125B9, cap del Servici de Programació Financera de Fons Comunitaris, en el lloc número 25167, grup A, complement de destinació de nivell 28 i complement específic E050.  
  
Segon. Cessament i presa de possessió  
El cessament en el lloc de treball actual es produirà d'ofici l'últim dia del mes en què es publique esta resolució.  
La presa de possessió en la nova destinació es produirà l'endemà del cessament.  
  
Contra esta resolució, que posa fi a la via administrativa, es pot interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o un recurs contenciós administratiu davant del Jutjat Contenciós Administratiu de València o davant del jutjat contenciós administratiu de la circumscripció on tinga el demandant el domicili, en el termini de dos mesos comptadors des de l'endemà de la notificació, tot això de conformitat amb el que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
  
València, 7 de juny de 2011.- La presidenta de l'Agència Valenciana de Foment i Garantia Agrària: Maritina Hernández Miñana.
Diari Oficial de la Generalitat Valenciana


Sumari del DOGV 6639, del 27-10-2011 (2011/10156)

Informació pública de l'aprovació definitiva de la modificació puntual del Pla General d'Ordenació Urbana 1/2011 (antic cine).
------------------------------------------------------------------------------------------------------------------------------

### Dades del document

Número de DOGV
:   6639

Data del DOGV
:   27-10-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/10369


Data del document
:   30-08-2011

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * administració local
    * pla d'urbanisme

Informació pública de l'aprovació definitiva de la modificació puntual del Pla General d'Ordenació Urbana 1/2011 (antic cine). [2011/10758]  
Mitjançant Acord del Ple de l'Ajuntament 16/2011, en sessió extraordinària celebrada el dia 11 d'agost de 2011, es va aprovar definitivament la modificació puntual 1/2011, antic cine, que té com a objecte la definició d'un nou ús per a la parcel·la del cine que permeta la seua explotació i la seua utilitat pública, qualificant-la com a dotacional múltiple terciari de titularitat privada (DM - TER\*).  
Cosa que es fa pública per a general coneixement i als efectes oportuns, en compliment del que disposa l'article 104.2 de la Llei 16/2005, de la Generalitat, Urbanística Valenciana i l'article 327 del Decret 67/2006, de 12 de maig, pel qual s'aprova el Reglament d'Ordenació i Gestió Territorial i Urbanística.  
  
Orpesa, 30 d'agost de 2011.- L'alcalde: Rafael H. Albert Roca.
Diari Oficial de la Generalitat Valenciana


Sumari del DOGV 6548, del 21-06-2011 (2011/7176)

CORRECCIÓ d'errades de la Resolució de 15 de juny de 2011, de la Direcció General d'Administració Autonòmica, per la qual s'adjudiquen destinacions als qui han superat les proves selectives d'accés al grup E, sector administració general, torn d'accés lliure i de persones amb discapacitat, Convocatòria 28/2008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/7176


Data del document
:   21-06-2011

Organisme emissor
:   Conselleria de Justícia i Administracions Públiques

Tipus de document
:   Correcció d'errades

Correcció d'errades

 Descriptors 

:   * funcionari

CORRECCIÓ d'errades de la Resolució de 15 de juny de 2011, de la Direcció General d'Administració Autonòmica, per la qual s'adjudiquen destinacions als qui han superat les proves selectives d'accés al grup E, sector administració general, torn d'accés lliure i de persones amb discapacitat, Convocatòria 28/2008. [2011/7176]
S'ha observat una errada en la publicació de la resolució esmentada (DOCV núm. 6547, de 20.06.2011), que consisteix a l'omissió de part de l'annex que es reprodueix complet tot seguit.
Diari Oficial de la Generalitat Valenciana


Sumari del DOGV 6622, del 04-10-2011 (2011/9967)

Informació pública del finançament amb fons FEDER de l'expedient número SU/7/10, equipament de comunicacions encarregat del balanceig de trànsit als servidors corporatius amb destinació al Servei d'Informàtica.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6622

Data del DOGV
:   04-10-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/9967


Data del document
:   29-09-2011

Organisme emissor
:   Universitat Jaume I de Castelló

Tipus de document
:   Anunci

Anàlisi jurídica

 Descriptors 

:   * contracte de subministraments

Informació pública del finançament amb fons FEDER de l'expedient número SU/7/10, equipament de comunicacions encarregat del balanceig de trànsit als servidors corporatius amb destinació al Servei d'Informàtica. [2011/9967]  
A l'efecte de donar compliment al que disposa la normativa comunitària reguladora dels ajuts FEDER, es fa públic el finançament de l'expedient les dades del qual s'indiquen a continuació amb càrrec a FEDER-MICINN (convocatòria d'ajudes del Programa Nacional de Infraestructures Cientificotecnològiques dins del Pla nacional d'I + D + I) UNJM08-3E-0001.  
- Expedient SU/7/10. Equipament de comunicacions encarregat del balanceig de trànsit als servidors corporatius amb destinació al Servei d'Informàtica de la Universitat Jaume I.  
- Anunci de licitació publicat en el Diari Oficial de la Comunitat Valenciana de data 14.04.2010.  
- Anunci d'adjudicació publicat en el Diari Oficial de la Comunitat Valenciana de data 29.07.2010.  
  
Castelló de la Plana, 29 setembre 2011.- El rector, p. d. (R 14.06.2010), el gerent: Antonio Montañana Riera.
Diari Oficial de la Generalitat Valenciana


Sumari del DOGV 6535, del 03-06-2011 (2011/6294)

Notificació del requeriment de pagament i de l'advertència de llançament. Expedients número C-RAGC-104/11 i C-DAGC-104/11.
--------------------------------------------------------------------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6294


Organisme emissor
:   Institut Valencià d'Habitatge, SA

Tipus de document
:   Anunci

Notificació del requeriment de pagament i de l'advertència de llançament. Expedients número C-RAGC-104/11 i C-DAGC-104/11. [2011/6294]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber als interessats que s'indiquen el requeriment de pagament i l'advertència de llançament dels expedients administratius ressenyats més avall.  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, a la avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposen d'un termini, a tal fi, de 30 dies.  
  
Expedient: C-RAGC-104/11.  
Codi de l'immoble: 1287047621.  
Adreça: Columbrets 29, baix, 3a.  
Població: Castelló de la Plana.  
Adjudicatari: Francisco Giménez de la Torre.  
Règim de cessió: compravenda.  
Data de requeriment: 12.05.2011.   
  
Expedient: C-DAGC-104/11.  
Codi de l'immoble: 4248386982.  
Adreça: la Moleta, 2, 8é, A.  
Població: la Vall d'Uixò.  
Adjudicatari: Luis Díaz Mendoza.  
Règim de cessió: arrendament.  
Data de requeriment: 27.04.2011.   
  
València, 26 de maig de 2011.- El cap d'Administració i Inspecció del Centre de Gestió d'Habitatge Públic: Fernando Maldonado Pla.
Diari Oficial de la Generalitat Valenciana


Sumari del DOGV 6645, del 07-11-2011 (2011/11534)

RESOLUCIÓ de 31 d'octubre de 2011, de la Universitat d'Alacant per la qual nomena Cristian Neipp López catedràtic d'universitat en l'àrea de coneixement de Física Aplicada.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6645

Data del DOGV
:   07-11-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/11341


Data del document
:   31-10-2011

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 31 d'octubre de 2011, de la Universitat d'Alacant per la qual nomena Cristian Neipp López catedràtic d'universitat en l'àrea de coneixement de Física Aplicada.  
  
 [2011/11457]  
De conformitat amb la proposta elevada per la comissió nomenada per a jutjar la plaça de catedràtic d'universitat (DF02703), convocada per Resolució de 7 de juliol de 2011 (BOE de 20 de juliol), de l'àrea de coneixement de Física Aplicada, Departament de Física, Teoria del Senyal i Comunicacions, i amb la documentació a què fa referència la base novena de la convocatòria presentada per l'interessat.  
Este Rectorat, en ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenvolupen, ha resolt nomenar Cristian Neipp López, amb document nacional d'identitat número 88203221Z, catedràtic d'universitat de l'àrea de coneixement de Física Aplicada, adscrita al departament de Física, Teoria del Senyal i Comunicacions.   
  
  
Alacant, 31 d'octubre de 2011.- El rector: Ignacio Jiménez Raneda.